พิสูจน์แล้ว TRINITY (ทรินิตี้) บอยกรุ๊ปของดีคุณภาพ
หล่อ คือสิ่งแรกที่ทุกคนมองเห็น แต่นับจากนี้ TRINITY (ทรินิตี้) ศิลปินกลุ่มที่ถูกสร้างขึ้นด้วย PASSION ของ วุธ–อนุวัติ บิ๊กบอสแห่ง 4NOLOGUE (โฟร์โนล็อค) ตั้งแต่วันแรกที่เดบิวต์ จนวันนี้ที่ทั้ง 4 หนุ่ม เจมส์–ธีรดนย์ เติร์ด–ลภัส ปอร์เช่–ศิวกร และ แจ๊คกี้–จักริน ก้าวขึ้นมาเป็นบอยกรุ๊ปคุณภาพได้อย่างเต็มภาคภูมิ 4 หนุ่มพิสูจน์ความสามารถ โชว์ศักยภาพบนเวที The Mask Singer การปิดหน้าขึ้นเวทีครั้งนั้นทำให้หลายคนเปิดหู เปิดใจ มองความจริงที่แท้ ศิลปินบอยกรุ๊ปไทย ไม่เคยแพ้ชาติใดปอร์เช่–แจ๊คกี้ พา หน้ากากหลวิชัยคาวี คว้าแชมป์ The Mask วรรณคดีไทย แม้ประสบการณ์และชั่วโมงบินมีเพียงน้อย แต่ความพยายามในการฝึกฝนนั้นเกินร้อยเจมส์ ผู้อยู่ภายใต้ หน้ากากลูกโป่งสวรรค์ ก้าวข้ามคำปรามาสเรื่องการร้องเพลง พิสูจน์ว่าไม่ผิดที่เลือกเดินเส้นทางศิลปิน นั่งเก้าอี้แชมป์กรุ๊ป 3 The Mask งานวัด ได้อย่างน่าภูมิใจเติร์ด ข้ามกำแพงความกลัวในใจสวม หน้ากากดอกไม้ไฟ ที่มีศักดิ์ศรีเป็นถึงรองแชมป์กรุ๊ป 2 ใน The Mask งานวัด หากแต่การส่ง TRINITY ลงสนามแข่งขันสำหรับ วุธ-อนุวัติ นั้นเป้าหมายไม่ใช่เพื่อชนะ เพียงแค่ส่งไปให้ได้เรียนรู้ และได้แสดงศักยภาพให้คนนอกบ้านเห็น ให้ TRINITY ได้เป็นเหมือนแรงบัลดาลใจว่าความพยายามและการหมั่นฝึกฝน ทำให้ทุกคนแข็งแกร่งขึ้นได้มากแค่ไหนวันนี้ TRINITY ยืนพร้อมหน้าสวมชุดหน้ากาก ที่ในสายตาเหล่า TWILIGHT (ทไวไลท์: ชื่อแฟนคลับ) มองว่าเสมือนชุดนักรบแห่งบอยกรุ๊ป TRINITY คือความภูมิใจ คือศิลปินกลุ่มแรกและกลุ่มเดียวที่ปิดหน้าอวดฝีมือใน The Mask Singer แบบครบวง พวกเขามาเพื่อลบอคติ และบอกให้ผู้คนเปิดใจบอยแบนด์ไทยไม่ได้มีดีแค่หน้าตาเจมส์ เผยว่าตั้งเป้าในรายการ the mask ไว้ว่าอย่างไร? ผมมาเพื่อพิสูจน์ตัวเองครับผม ผมไม่ได้อยากให้เชียร์ผมเพราะผมต้องพิสูจน์สิ่งใดสิ่งหนึ่งนะครับ แต่ผมอยากให้เขาเห็นความสามารถ อยากให้เห็นว่า การที่เราเลือกมาในทางศิลปินเราไม่ได้เลือกเล่นๆ ผมเอาจริง นั่นคือสิ่งที่ผมต้องการจะบอกถูกมองว่าเรามาเพื่อก้าวข้ามคำว่าบอยแบนด์? ผมว่าศิลปินทุกคนอยากทำมาตรฐานให้ดีอยู่แล้ว พอนึกถึงบอยแบนด์มันเป็นกรอบหรือค่านิยมเดิมๆที่คนจะรู้สึกว่าขายหน้าตาอย่างเดียว ขายให้ผู้หญิงอย่างเดียว ผมรู้สึกว่ามันเป็นความคิดที่ไม่น่ารักเอาซะเลย เราอยากลบคำนั้น ผมและน้อง (ทรินิตี้) เรามั่นใจเลยครับไม่มีใครอยากขายหน้า ผมว่าสุดท้ายผลงานมันจะเป็นสิ่งพิสูจน์ เราทำเพลง สุดท้ายคนต้องฟังเพลง ถ้ามีแต่หน้าตา เพลงไม่ดี เต้นไม่ดี ผมว่าคนก็ไม่ได้ชอบอยู่ดีครับ.
หล่อ คือสิ่งแรกที่ทุกคนมองเห็น แต่นับจากนี้ TRINITY (ทรินิตี้) ศิลปินกลุ่มที่ถูกสร้างขึ้นด้วย PASSION ของ วุธ–อนุวัติ บิ๊กบอสแห่ง 4NOLOGUE 
TRINITY,เจมส์ ธีรดนย์,เติร์ด ลภัส,ปอร์เช่ ศิวกร,แจ็คกี้ จักริน,4NOLOGUE,ข่าววันนี้,นักร้อง